9. ΒΑΣΙΛΙΚΟΝ ΔΙΑΤΑΓΜΑ υπ’ αριθ. 637 της 31 Αυγ./13 Σεπτ. 1961 (ΦΕΚ Α΄  155) Περί επεκτάσεως της εφαρμογής των διατάξεων της υπ’ αριθ. 96707/1958 Υπουργικής αποφάσεως περί τρόπου εισπράξεως Δικηγορικών αμοιβών εις τας πολιτικάς υποθέσεις περιφερείας Δικηγορικού Συλλόγου Θεσσαλονίκης. Έχοντες υπ’ όψει 1)την παρ. 4 του άρθρ. 1 Ν.Δ. 3790/1957 περί τροποποιήσεως και συμπληρώσεως διατάξεων τινών του Κώδικος των Δικηγόρων 2)την υπ’ αριθ. 5 από 28 Απρ. 1961 γνωμοδότησιν του Διοικητικού Συμβουλίου του Δικηγορικού Συλλόγου Θεσσαλονικής και 3)την υπ’ αριθ. 453/1961 έκθεσιν του Συμβουλίου της Επικρατείας, προτάσει του Ημετέρου επί της Δικαιοσύνης Υπουργού, απεφασίσαμεν και διατάσσομεν: Άρθρον μόνον.-1.Επεκτείνομεν την εφαρμογήν των διατάξεων της υπ’ αριθ. 96707/4/31 Οκτ. 1958 Υπουργικής αποφάσεως περί τρόπου εισπράξεως δικηγορικών αμοιβών εις τας πολιτικάς υποθέσεις περιφερείας Δικηγορικού Συλλόγου Θεσσαλονίκης δημοσιευθείσης εις το υπ’ αριθ. 292/1958 (ΦΕΚ τεύχος Β΄) και επί των πολιτικών υποθέσεων υπό τας εν αυτή όμως και τω Ν.Δ. 3790/1957 αναφερομένας προϋποθέσεις, όρους, περιορισμούς και εξαιρέσεις: Α)Επί αναγνωριστικών αγωγών κατά το άρθρ. 127 του εισαγωγικού Νόμου του Αστικού Κώδικος. Β)Επί υποθέσεων αφορωσών εις την προστασίαν της προσωπικότητος, των προϊόντων της διανοίας, ως και επί αποζημιώσεων δι’ ηθικήν βλάβην ή ψυχικήν οδύνην. Γ)Επί οιωνδήποτε διαφορών αφορωσών εις την προίκα, εις τας προσωπικάς, και περιουσιακάς εν γένει σχέσεις μεταξύ συζύγων, ως και της γνησιότητος τέκνου, εις τας διαφοράς περί υιοθεσίας περί εξωγάμων τέκνων. Επίσης επί διαφορών εκ της μνηστείας. Δ)Επί των υποθέσεων των αφορωσών την προστασίαν των εμπραγμάτων δικαίων και της νομής (διαφοραί περί κυριότητος νομής, πραγματικών προσωπικών και περιωρισμένων προσωπικών δουλειών, ως και των περί υποθήκης και ενεχύρου). Ε)Επί των υποθέσεων εξ ενοχών εκ συμβάσεων πάσης φύσεως, ως και μονομερών δικαιοπραξιών, εξ αδικαιοπραγίας, εκ της διοικήσεως αλλοτρίων, εκ του αδικαιολογήτου πλουτισμού, εκ καταδολιεύσεως των δανειστών, εκ της επιδείξεως πράγματος και εκ της Κοινωνίας. ΣΤ)Επί υποθέσεων εκ διαφορών πάσης φύσεως εκ του κληρονομικού δικαίου και Ζ)επί των πάσης φύσεως εμπορικών διαφορών ως και επί των διαφορών του Πτωχευτικού (εξαιρέσει των ενεργειών του πτωχού). 2.Της υποχρεώσεως προκαταβολής δικηγορικής αμοιβής απαλλάσσονται εκτός των εις την ως άνω απόφασιν αναφερομένων εξαιρέσεων και οι Δήμοι, Κοινότητες, Γεωργικοί και Αστικοί Συνεταιρισμοί, τα Εργατικά Σωματεία και τα Νομικά Πρόσωπα Δημοσίου Δικαίου, έστω και αν δεν διεξάγωνται, αι υποθέσεις αυτών δια Δικηγόρων αμειβομένων δια παγίας αντιμισθίας, ουχί όμως και οι αντίδικοι τούτων. Επίσης εξαιρούνται του μέτρου της υποχρεωτικής προκαταβολής αι περιπτώσεις καθ’ ας κατά Νόμον η δικηγορική αμοιβή δεν δύναται να καταβληθή άνευ τηρήσεως της καθοριζομένης υπό του Νόμου διαδικασίας, ως και η διαδικασία της αναγκαστικής εκτελέσεως. 3.Εξαιρείται της προκαταβολής επίσης, η αμοιβή δια την έγερσιν εν γένει αγωγής εις τας εν τη παρ. 1 της παρούσης διαλαμβανομένας περιπτώσεις. Επίσης δια την σύνταξιν προτάσεων προκαταβάλλεται μόνον το καθορισθέν ποσοστόν, επί των επί του δευτέρου εδαφίου της παρ. 107 του Κώδικος των Δικηγόρων, καθοριζομένων ελαχίστων ορίων δικηγορικής αμοιβής και ουχί επί της αναλογικώς οριζομένης συνολικής αμοιβής. 4.Εξαιρούνται της υποχρεωτικής καταβολής όλαι εν γένει αι δίκαι των οποίων το αντικείμενον δεν υπερβαίνει τας δραχ. 8.000. 5.Εκ του προκαταβαλλομένου κατά τα άνω ποσού θα παρακρατήται υπέρ του Δικηγορικού Συλλόγου Θεσσαλονίκης ποσοστόν 2% αποκλειστικώς προς αντιμετώπισιν των εκ της προεισπράξεως προκαλουμένων δαπανών. Εάν η εκ του ποσοστού τούτου απόδοσις δεν εξαρκή δια τας δαπάνας ταύτας, η προκύπτουσα υπέρβασις καλύπτεται υπό του Συλλόγου εκ των λοιπών πόρων αυτού. Εις τον αυτόν επί της Δικαιοσύνης Υπουργόν ανατίθεμεν την δημοσίευσιν και εκτέλεσιν του παρόντος Δ/τος. 